Gâra de Sant-Etiève-Châtélcrox

La gâra de Sant-Etiève-Châtélcrox, que se trove dens lo quartiér de Châtélcrox, est na gâra fèrroviére forésiena et arpetana de la comena de Sant-Etiève, ch·èf-luè du dèpartament de la Lêre. El est explouètâye per la SNCF (Sociètât Nacionala des Chemins de Fèr francês).

O y at des trens règionâls de la baragne TÈR Ôvèrgne-Rôno-Ârpes vèrs Givôrs, Liyon, Ambèriô, Montbréson, Rouana et Lo Pué, et pués des trens nacionâls avouéc los TGV vèrs Liyon et Paris. O y aviêt na liyêson règ·ionâla vèrs Cllârmont-Fèrrand, mas dês ora el est remplaciêe por na liyêson ôtocar a cosa de la fôta d'entretien de la legne per la SNCF.

 Situacion fèrroviére 
La gâra de Sant-Etiève-Châtélcrox est u pouent kilomètrico (PK) 502,545 de la legne dês Morét-Vernôx-los-Sabllons tant qu'à Liyon-Pèrrâche, entre-mié les gâres de Sant-Etiève La Tèrrassa et Sant-Chamond. O est na gâra de bifurcacion avouéc la legne dês Sant-Jôrjo-d'Ôréc tant qu'a Sant-Etiève-Châtélcrox, la gâra de devant est Sant-Etiève-Carnot.

 Dèssèrta 

 Trens règionâls 
La gâra de Sant-Etiève-Châtélcrox est dèssèrvie per cetes legnes TÈR :

 Sant-Etiève - Sant-Chamond - Vèrs-de-Giér - Givôrs-Vela - Liyon-Pârt-Diô
 Lo Pué - Fromegniô - Sant-Etiève - Givôrs-Vela - Liyon-Pèrrâche
 Cllârmont-Fèrrand - Tiern - Montbréson - Sant-Etiève (en partie reportâye avouéc ôtocar, la legne est fermâye entre-mié Montbréson et Tiern)
 Rouana - Sant-Etiève

La legne vers Liyon-Pârt-Diô est la legne TÈR la més frèquentâye de France avouéc 4 milyons de voyagiors per an, tot pariér 15 000 voyagiors per jorn de semana.

 Trens nacionâls 

 TGV Sant-Etiève - Liyon-Pârt-Diô - Paris Gâra de Liyon (4 alar-retorns du delon u dessando, 3 lo demenge)

 Transpôrts urbens 
La gâra est dèssèrvie per la baragne STAÈ (Sociètât de Transpôrts de l’Agllomèracion Èstèfanouèsa), avouéc les legnes de tramevê T2 et T3, et les legnes de bus M4, 14, 29 et 83 (s'y rapondent les legnes M3, M5, 11, 12, 16 et S9 a l'arrêt de la rue Montât a 3 minutes de la gâra).

 Ôtocars règionâls 

 Cars Règion Lêre : L11 (vers Montbréson) et L13 (Crapona-sus-Arzon)
 Cars Règion Hôta-Lêre : H37 (Montfarcon-de-Velê, Sant-Agréva)
 FlixBus et BlaBlaCar Bus por tote la France et l'Eropa

 Notes et rèfèrences 

 Vêre avouéc 

 Articllos liyês 

 Sant-Etiève
 TÈR Ôvèrgne-Rôno-Ârpes

 Lims de defôr 

 La gâra de Sant-Etiève-Châtélcrox sur lo sito vouébe TÈR Ôvèrgne-Rôno-Ârpes : https://web.archive.org/web/20220421112215/https://m.ter.sncf.com/auvergne-rhone-alpes/se-deplacer/gares/saint-etienne-chateaucreux-87726000

Catègorie:Transpôrt
Catègorie:Transpôrt fèrrovièro
Catègorie:Transpôrt fèrrovièro en Ôvèrgne-Rôno-Ârpes
Catègorie:Gâra
Catègorie:Gâra arpetana
Catègorie:Transpôrt fèrroviéro en Arpetania
Catègorie:Sant-Etiève
Catègorie:Gâra de Sant-Etiève
Catègorie:Legne Moret-Veneux-les-Sablons - Liyon-Pèrrâche